open-index/open-wikipedia-markdown huggingface dataset:
Norma (yritys)

**Norma**, **Jälleenvakuutusosakeyhtiö Norma**, oli suomalainen jälleenvakuutusyhtiö. Se perustettiin Helsingissä 1923, ja se oli Vakuutusosakeyhtiö Fennian tytäryhtiö ja Henkivakuutusosakeyhtiö Patrian sisaryhtiö.

## Lähteet
Nascom

**Nascom** 1 ja 2 ovat vuonna 1977 ja 1979 julkaistuja mikrotietokoneen rakennussarjoja. Tietokoneet olivat itse koottavia ja perustuivat Zilog Z80 -mikroprosessoriin.

Ensimmäisen mallin suunnitteli brittiläinen Chris Shelton.

Nascom-yrityksen osti myöhemmin Lucas Logic -yhtiö.

## Lähteet
Piirtäjän sopimus

**Piirtäjän sopimus** on brittiläinen elokuva vuodelta 1982. Se oli ohjaajansa Peter Greenawayn toinen elokuva ja hänen lopullinen läpimurtonsa arvostetuksi brittiohjaajaksi.

Elokuva sijoittuu 1600-luvulle. Rouva Herbert kutsuu nuoren taiteilija Mr. Nevillen tekemään 12 piirrosta,  jotka esittävät hänen aviomiehensä maalaiskartanon ja puutarhan eri puolia.

British Film Instituten valitsemat asiantuntijat äänestivät *Piirtäjän sopimuksen* vuonna 1999 yhdeksi kaikkien aikojen sadasta parhaasta brittielokuvasta.

## Pääosat

## Lähteet
Ajojahti (vuoden 1967 elokuva)

**Ajojahti** on ranskalais-italialainen elokuva vuodelta 1967. Sen sanotaan perustuvan Joan McLeodin romaaniin *The Ronin*. Alain Delon esittää elokuvassa Jef Costello -nimistä palkkamurhaajaa. Costellon rakastajaa, Jane Lagrangea esittää Nathalie Delon, joka oli naimisissa Alain Delonin kanssa elokuvan kuvausten aikaan. *Ajojahtia* pidetään klassisena eurooppalaisena film noir -elokuvana.

*[[The Guardian|The Guardianin]]* elokuvakriitikon Derek Malcolmin mielestä *Ajojahti* oli viime vuosisadan 76:nneksi paras elokuva.

## Näyttelijät

Lähde: 

## Lehdistöarviot

## Lähteet

## Aiheesta muualla
* 
*
Haukkakehrääjät

**Haukkakehrääjät** (*Chordeiles*) on kehrääjien heimoon kuuluva kehrääjälintusuku. Haukkakehrääjiin kuuluu BirdLife Suomen mukaan viisi lajia.

## Sukuun kuuluvia lajeja
* Antillienhaukkakehrääjä (*Chordeiles gundlachii*)
* Harmaahaukkakehrääjä (*Chordeiles acutipennis*)
* Isohaukkakehrääjä (*Chordeiles minor*)
* Pikkuhaukkakehrääjä (*Chordeiles pusillus*)
* Särkkäkehrääjä (*Chordeiles rupestris*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Chordeiles
Norman

**Norman** tai **Normann** tarkoittaa seuraavia:

*Norman, norjalainen tietoturva-alan yritys
*Britten-Norman, brittiläinen lentokoneita valmistava yritys
*HMAS Norman (G49), Australian laivaston N-luokan hävittäjä
*HMAS Norman (M84), Australian laivaston miinantorjunta-alus
*Norman tai Normann, etunimi erityisesti englanninkielisessä maailmassa
*Norman, Meksikoon syyskuussa 2000 iskenyt trooppinen myrsky
*Norman Glacier, jäätikkö Baffininsaarella, Kanadassa

## Henkilöt

Henkilöitä, joiden etunimeä on Norman tai Normann, luetellaan sivulla Norman (etunimi). 

### Norman tai Normann sukunimenä
*Arnold Christian Normann (1904–1978), tanskalainen toimittaja, poliitikko ja ministeri
*Birger Norman (1914–1995), ruotsalainen kirjailija, runoilija ja kustannustoimittaja
*Carl Adolph Norman (s. 1879), suomalainen insinööri ja ruotsin kielellä kirjoittanut kirjailija
*Carl Martin Norman-Hansen (1867–1947), tanskalainen lääkäri ja kirjailija
*Chris Norman (s. 1950), brittiläinen rockmuusikko
*Dick Norman (s. 1971), belgialainen tennispelaaja
*Donald Norman (s. 1935) yhdysvaltalainen kognitiotieteen ja tietojenkäsittelytieteen professori
*Eilert Adelsteen Normann (1848–1918), norjalainen taidemaalari
*Georg Norman (k. 1553), saksalais-ruotsalainen kuninkaan neuvonantaja
*Greg Norman (s. 1955), australialainen golfpelaaja
*Jessye Norman (1940–2019), yhdysvaltalainen sopraanolaulaja ja resitalisti
*John Norman (s. 1931), yhdysvaltalainen kirjailija 
*John Norman (s. 1991), ruotsalainen jääkiekkoilija
*Kristina Norman (s. 1979), virolainen taiteilija
*Larry Norman (1947–2008), yhdysvaltalainen laulaja-lauluntekijä 
*Ludvig Norman (1831–1885), ruotsalainen säveltäjä
*Magnus Norman (s. 1976), ruotsalainen tennispelaaja
*Maurice Norman (1934–2022), englantilainen jalkapalloilija
*Max Norman, brittiläinen äänilevytuottaja ja ääniteknikko
*Michael Norman (s. 1997), yhdysvaltalainen pikajuoksija
*Montagu Norman (1871–1950), brittiläinen pankinjohtaja
*Monty Norman (1928–2022), brittiläinen säveltäjä
*Peter Norman (1942-2006), australialainen pikajuoksija
*Peter Norman (s. 1958), ruotsalainen ekonomisti, poliitikko ja ministeri
*Regine Normann (1867–1939), norjalainen kirjailija
*Richard Norman, brittiläinen filosofi ja moraalifilosofian professori
*Sigbjørn Normann, norjalainen mäkihyppytuomari
*Sigurd Johan Normann (1879–1939), norjalainen teologi ja piispa
*Victor Norman (1946–2024), norjalainen poliitikko, ministeri ja Norjan kauppakorkeakoulun ent. rehtori.

## Paikannimiä
Paikkakuntia Yhdysvalloissa
* Norman (Arkansas) 
* Norman (Kalifornia) 
* Norman (Indiana) 
* Norman (Missouri) 
* Norman (Pohjois-Carolina) 
* Norman (Oklahoma) 
* Norman (Wisconsin)
* Normanin piirikunta.
Mark Lindsay Chapman

**Mark Lindsay Champman** (s. 8. syyskuuta 1954 Lontoo) on englantilainen näyttelijä. Hän on tunnettu muun muassa yliperämies Henry Wilden roolista vuoden 1997 elokuvassa *[[Titanic (vuoden 1997 elokuva)|Titanic]]*.

Mark Lindsay Chapman näyttelee John Lennonia elokuvassa ''Chapter 27''.

## Aiheesta muualla
*
Runoilijan veri

**Runoilijan veri** () on ranskalainen elokuva vuodelta 1930. Se on ohjaajansa Jean Cocteaun ensimmäinen elokuva.  Elokuvassa esiintyvät Lee Miller, Enrique Rivero ja Pauline Carton.

## Lähteet
Wilfrid Laurier

**Wilfrid Laurier** (20. marraskuuta 1841 – 17. helmikuuta 1919) oli kanadalainen liberaalipoliitikko. Hän oli Kanadan 7. pääministeri vuosina 1896–1911. Laurier oli Kanadan ensimmäinen ranskankielinen pääministeri. Hän toimi myös liberaalipuolueen puheenjohtajana 1887–1919.

Laurier’n aikaansaannoksina pidetään muun muassa tullietuuksien myöntämistä Britannialle sekä kanadalaisten lähettämistä toiseen buurisotaan 1899–1903. Sen sijaan yrityksissään parantaa kauppasuhteita Yhdysvaltojen kanssa hän ei onnistunut.

## Lähteet

## Aiheesta muualla
Eläinten veri

**Eläinten veri** (*Le Sang des bêtes*) on ranskalainen dokumenttielokuva vuodelta 1949. Siinä esiintyvät Georges Hubert ja Nicole Ladmiral.
Se kuvaa sodanjälkeisen Pariisin köyhiä ihmisiä, ja sijoittuu suurelta osin teurastamoon.

Elokuva on ensimmäinen maineikkaan ranskalaisen ohjaajan Georges Franjun yhdeksästä dokumenttielokuvasta.

## Lähteet
Edel

**Edel** voi tarkoittaa seuraavia:

* Edel AG, saksalainen levy-yhtiö
* Edel Records Finland, suomalainen levy-yhtiö
* Edel, sukunimenä:
** Apoula Edel (s. 1986), armenialainen jalkapallomaalivahti
** Leon Edel (1907–1997), yhdysvaltalainen elämäkertakirjailija ja kirjallisuuskriitikko
** Uli Edel (s. 1947), saksalainen elokuvaohjaaja.
Leipurin vaimo

**Leipurin vaimo** (*La Femme du boulanger*) on ranskalainen elokuva vuodelta 1938. Sen ohjasi Marcel Pagnol. Elokuvan tapahtumat sijoittuvat provencelaiseen kylään, jonka elämä järkkyy, kun leipurin kaunis nuori vaimo karkaa paimenen kanssa.

*[[The New York Times]]in* kriitikot valitsivat *Leipurin vaimon* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Pääosat

## Lähteet
Pöytätenniksen maailmanmestaruuskilpailut 2005

**Pöytätenniksen maailmanmestaruuskilpailut 2005** kilpailtiin Shanghaissa, Kiinassa 29. huhtikuuta – 6. toukokuuta. Lajeina olivat miesten kaksinpeli, naisten kaksinpeli, miesten nelinpeli, naisten nelinpeli ja sekanelinpeli. Kiina voitti kaikki mestaruudet.

## Mitalistit

## Lähteet
* Kisat ITTF:n sivuilla  

### Viitteet
Pääskykehrääjät

**Pääskykehrääjät** (*Uropsalis*) on kehrääjien heimoon kuuluva kehrääjälintusuku. Pääskykehrääjiin kuuluu BirdLife Suomen mukaan kaksi lajia.

## Sukuun kuuluvia lajeja
* Lyyrykehrääjä (*Uropsalis lyra*)
* Pääskykehrääjä (*Uropsalis segmentata*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Uropsalis
Johan Norrlin

**Johan Petter Norrlin** (6. syyskuuta 1842 Hollola – 7. tammikuuta 1917 Helsinki) oli suomalainen kasvitieteilijä ja Helsingin yliopiston ylimääräinen kasvitieteen professori 1879–1903.

Norrlinin vanhemmat olivat nimismies Nils Nathanael Norrlin ja Fredrika Charlotta Lang. Hän pääsi ylioppilaaksi 1862 Porvoon lukiosta ja valmistui 1866 metsänhoitajaksi Evon metsäopistosta. Norrlin opiskeli sitten Helsingin yliopistossa, josta hän valmistui filosofian kandidaatiksi ja maisteriksi 1869 sekä filosofian lisensiaatiksi ja tohtoriksi 1879.

Norrlin oli William Nylanderin etevin oppilas, ja hänestä tuli Suomen jäkälien ensimmäinen asiantuntija. Hän julkaisi yhdessä Nylanderin kanssa teoksen *Herbarium lichenum Fenniae* (1875–1882). Teokset *Bidrag till sydöstra Tavastlands flora* ja *Flora Kareliae Onegensis* I (1871) ovat suomalaisen kasvimaantieteen tutkimustyön esikuvia kasvitopografian kannalta. Norrlin osoitti, että Aunus, Vienan Karjala ja Kuolan niemimaa kuuluvat Suomen luonnontieteelliseen alueeseen. Hän tutki myös ensimmäisenä keltanon sukua.

Norrlin kehitti kasvien yleisyyden luokittelemiseksi Norrlinin asteikko -nimisen järjestelmän.

Norrlinin kunniaksi on nimetty Helsingin yliopiston Luonnontieteellisen keskusmuseon Kasvimuseon julkaisusarja Norrlinia.

## Lähteet
Saksipyrstökehrääjät

**Saksipyrstökehrääjät** (*Hydropsalis*) on kehrääjien heimoon kuuluva kehrääjälintusuku. Saksipyrstökehrääjiin kuuluu BirdLife Suomen mukaan neljä lajia.

## Lajit
* Kalottikehrääjä (*Hydropsalis maculicaudus*)
* Pihtipyrstökehrääjä (*Hydropsalis climacocerca*)
* Saksipyrstökehrääjä (*Hydropsalis torquata*)
* Valkopyrstökehrääjä (*Hydropsalis cayennensis*)

## Lähteet

## Aiheesta muualla
*ITIS: Hydropsalis
Restauraatio

**Restauraatio** () tarkoittaa aiemmin vallinneen poliittisen järjestelmän palauttamista tai syrjäytetyn hallitsijasuvun paluuta valtaan. Termi tulee myöhäislatinan verbistä *restaurare* ’asettaa jälleen’. Nimitystä käytetään varsinkin tietyistä ajanjaksoista eräiden maiden historiassa. Lisäksi restauraatiokaudella tarkoitetaan yleensä Euroopassa Napoleonin kukistumista seurannutta ajanjaksoa vuosina 1815–1830, jolloin vanha järjestys pyrittiin palauttamaan.

Tunnettuja restauraatioita:
*Englannin restauraatio, Stuart-suvun paluu Englannin valtaistuimelle sisällissodan ja Cromwellin valtakauden jälkeen vuonna 1660
*Bourbon-restauraatio, Bourbon-suvun paluu Ranskan valtaistuimelle Napoleonin vallan jälkeen vuosiksi 1814/1815–1830
*Meiji-restauraatio, viimeisen shōgunaatin syrjäyttäminen ja vallan palautus Meiji-keisarisuvulle vuosina 1866–1869 sekä siitä seuranneet yhteiskunnalliset uudistukset Japanissa
*Portugalin restauraatiosota, Bragança-suvun paluu valtaan ja siitä seurannut sota Espanjaa vastaan 1640–1668
*Espanjan Bourbon-restauraatio, Bourbon-suvun paluu Espanjan valtaistuimelle ensimmäisen tasavallan jälkeen vuosiksi 1874–1931

## Lähteet
Olen vainottu kahlekarkuri

**Olen vainottu kahlekarkuri** on Mervyn LeRoyn ohjaama yhdysvaltalainen mustavalkoelokuva vuodelta 1932. Käsikirjoitus perustuu Robert Elliott Burnsin samannimiseen omaelämäkertaan. Elokuvan ensi-ilta Suomessa oli 6.12.1946, sillä se oli Valtion filmitarkastamon kokonaan kieltämä vuodesta 1933 vuoteen 1946 asti.

Talousvaikeuksissa oleva ensimmäisen maailmansodan veteraani joutuu syyttömänä vankilaan, pakenee ja livahtaa Chicagoon. Siellä hän rakentaa elämän toisen nimen turvin, kunnes jää uudelleen kiinni.

Elokuva on valittu Yhdysvaltojen Kongressin kirjasto Kansalliseen elokuvarekisteriin. Oscareitakin sille ropisi: Paul Muni palkittiin parhaana miesnäyttelijänä, itse elokuva parhaana elokuvana ja Nathan Levinson parhaasta äänityksestä.

## Lähteet
Lauantai-illasta sunnuntaiaamuun (elokuva)

**Lauantai-illasta sunnuntaiaamuun** (*Saturday Night and Sunday Morning*) on brittiläinen elokuva vuodelta 1960. Alan Sillitoen samannimiseen romaaniin perustuvan elokuvan on ohjannut Karel Reisz. Se kertoo Arthur Seatonista, joka rankan työviikon päätteeksi ryyppää ja rietastelee viikonlopun aikana.

Vuonna 1999 British Film Instituten kyselyssä *Lauantai-illasta sunnuntaiaamuun* äänestettiin kaikkien aikojen 14. parhaaksi brittielokuvaksi. Vastaajina oli tuhat Ison-Britannian elokuva- ja televisioammattilaista.*[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.

## Pääosat

## Lähteet
Valjoux

**Valjoux** on sveitsiläinen mekaanisten kellokoneistojen valmistaja. Valjoux on osa suurinta sveitsiläistä kellonkoneistojen valmistajaa ETA SA -konsernia, joka puolestaan on osa maailman suurinta kellovalmistajaa, Swatch Groupia. 

Valjoux on etenkin tunnettu niin sanotuista ébauche-koneistoista, joita muut kellovalmistajat käyttävät kellojensa pohjana. Valjoux-koneistoja käytetään keskihintaisissa ja kalliissa kelloissa. Valjoux valmistaa esimerkiksi Valjoux 7750 -koneistoa, jota käytetään suuressa osassa markkinoilla olevista keskihintaisista mekaanisista kronografeista .

Valjouxin koneistoja käyttävät muun muassa Omega, Longines, Breitling, Oris, TAG Heuer, IWC, Panerai ja Sinn.

## Lähteet
Mephisto (elokuva)

**Mephisto** on unkarilais-saksalainen elokuva vuodelta 1981. Sen ohjasi István Szabó ja pääosaa näyttelee Klaus Maria Brandauer. Elokuva perustuu Klaus Mannin samannimiseen romaaniin. 1920- ja 1930-lukujen Saksaan sijoittuva tarina kertoo näyttelijästä, joka vertauskuvallisesti myy sielunsa ja ryhtyy myötäilemään natseja saadakseen menestystä ja vaikutusvaltaa.

Elokuva sai parhaan vieraskielisen elokuvan Oscarin ja palkittiin Cannesin elokuvajuhlilla parhaasta käsikirjoituksesta. Myös yhdysvaltalainen National Board of Review of Motion Pictures nimesi sen vuoden parhaaksi vieraskieliseksi elokuvaksi.

## Näyttelijät

Lähde: 

## Katso myös
* Gustaf Gründgens

## Lähteet

## Aiheesta muualla
* 
*
Triangelnin kauppakeskus (Malmö)

**Triangelnin kauppakeskus** () on Malmön neljänneksi suurin kauppakeskus Mobilian, Entrén ja Emporian kauppakeskusten jälkeen. Rakennus sijaitsee Malmön keskustassa Triangelnin alueella, ja siellä on 150 liikettä. Kauppakeskuksen avajaiset pidettiin 21. syyskuuta 1989.

## Liikkeet
*3
*Apotek Hjärtat
*Clas Ohlson
*Guldfynd
*H&M
*Hemtex
*KappAhl
*Lagerhaus
*MQ
*Stadium
*Teknikmagasinet

## Ravintolat
*McDonald's

## Katso myös
*Triangeln (Malmö)
*Triangelnin rautatieasema

## Lähteet

## Aiheesta muualla
*Virallinen sivusto
Timo Metsälä

**Timo Metsälä** (s. 16. kesäkuuta 1980 Tuusula) on suomalainen jääkiekkoerotuomari. Hän aloitti SM-liigan päätuomarina kaudella 2010–2011.

## Lähteet
* SM-liiga.fi: Erotuomarit
*
Pelko jäytää sielua

**Pelko jäytää sielua** on saksalainen elokuva vuodelta 1973. Sen ohjasi Rainer Werner Fassbinder. Hän myös käsikirjoitti, tuotti ja lavasti elokuvan. Sen pääosassa on yksinäinen saksalainen siivooja, joka aloittaa romanssin paljon nuoremman mutta yhtä yksinäisen marokkolaisen miehen kanssa.

Elokuva sai kansainvälisen kriitikoiden palkinnon Cannesin elokuvajuhlilla. Brittiläinen *[[Sight & Sound]]* kirjoitti, ettei tyyliteltyä melodraamaa ja tarkkaa psykologista kuvausta ole koskaan saatu näin hyvään tasapainoon keskenään. Vuonna 2018 BBC:n kansainvälinen asiantuntijaraati äänesti Fassbinderin teoksen kaikkien aikojen sadan parhaan ei-englanninkielisen elokuvan joukkoon.

## Pääosat

## Lähteet
Charles Ferdinand (Berryn herttua)

**Charles Ferdinand de Bourbon, Berryn herttua** (24. tammikuuta 1778 Versailles – 14. helmikuuta 1820 Pariisi) oli ranskalainen prinssi, tulevan kuningas Kaarle X:n nuorempi poika. Hänen murhansa vuonna 1820 vaikutti merkittävästi Ranskan poliittiseen ilmapiiriin.

## Elämänvaiheet
Berryn herttuan vanhemmat olivat Artois’n kreivi, tuleva kuningas Kaarle X ja prinsessa Maria Teresia, jonka isä oli Sardininian kuningas Viktor Amadeus III. Hänen vanhempi veljensä oli Angoulêmen herttua Louis Antoine, myöhempi ”Ludvig XIX”. Ranskan kuninkaat Ludvig XVI ja Ludvig XVIII olivat heidän setiään.

Berryn herttua lähti vallankumouksen puhjettua vuonna 1789 isänsä mukana maanpakoon. Vuosina 1792–1797 hän palveli Joseph de Condén johtamassa emigranttiarmeijassa ja matkusti sen mukana Venäjälle, jossa keisari Paavali I antoi hänen komentoonsa ratsuväkirykmentin. Vuosina 1801–1814 Berryn herttua asui Englannissa. Hän palasi Ranskaan Bourbon-restauraation yhteydessä vuonna 1815. Napoleonin palattua Elbalta kuningas Ludvig XVIII nimitti Berryn herttuan armeijan ylipäälliköksi, mutta Napoleonin tukijoiden osoittauduttua vahvemmiksi hän joutui pakenemaan Gentiin satapäiväisen keisarikunnan ajaksi.

Ollessaan lähdössä kotiin Pariisin oopperasta illalla 13. helmikuuta 1820 Berryn herttua joutui fanaattisen satulasepän Louis-Pierre Louvelin puukottamaksi ja kuoli seuraavana päivänä. Tapaus johti muun muassa pääministeri Élie Decazes’n eroon ja rojalistien asenteiden jyrkentymiseen.

## Avioliitto ja lapset

Berryn herttua nai 17. kesäkuuta 1816 Molempain Sisiliain kuninkaan Frans I:n tyttären Carolinan. Heidän ainoa poikansa, Bourdeaux’n herttua Henri syntyi isänsä kuoleman jälkeen vuonna 1820, mikä takasi Bourbonin hallitsijasuvun jatkumisen. Lisäksi heille oli vuonna 1819 syntynyt tytär Louise, joka nai Parman herttua Kaarle III:n.

Englannissa asuessaan Berryn herttua sai englantilaisen Amy Brownin kanssa kaksi aviotonta tytärtä, jotka tunnettiin myöhemmin nimillä paronitar Charette ja kreivitär Faucigny-Lucinge.

## Lähteet

## Aiheesta muualla
General-Admiral Graf Apraksin (1896)

**General-admiral Apraksin** () oli Venäjän keisarikunnan laivaston vuonna 1899 valmistunut Admiral Ušakov -luokan rannikkopanssarilaiva. Keisarillisen Japanin laivasto valtasi aluksen Tsushiman meritaistelussa 28. toukokuuta 1905 ja liitti sen laivastoonsa nimellä *Okinoshima*. Alus romutettiin syyskuussa 1939.

## Valmistus

Alus tilattiin Amiraliteetin uudelta telakalta Pietarista, missä köli laskettiin 24. lokakuuta 1894. Alus laskettiin vesille 12. toukokuuta 1896 ja valmistui vuonna 1899.

## Palvelus

Alus liitettiin palvelukseen otettaessa Itämeren laivastoon. Se siirrettiin muodostettavaan Tyynenmeren laivaston 3. laivueeseen, joka lähetettiin Port Arthuriin Venäjän–Japanin sodassa. Laivasto-osasto kohtasi Korean ja Japanin välisessä Tsushimansalmessa keisarillisen Japanin laivaston. Seuranneessa taistelussa *General-admiral Apraksin* vallattiin 28. toukokuuta 1905.

### Okinoshima
Alus liitettiin keisarillisen Japanin laivastoon toisen luokan rannikkopanssarilaivana nimellä *Okinoshima*. Ensimmäisessä maailmansodassa alus kuului Japanin 2. laivastoon, jossa se osallistui Qingdaon taisteluun. Alus luokiteltiin 1. huhtikuuta 1921 sukellusveneiden emälaivaksi. Se myytiin 1924 romutettavaksi yksityisyritykselle, joka teki siitä Tsushiman taistelun muistoaluksen Tsuyasakiin Fukuokalle. Alus kuitenkin vaurioitui 1939 pahoin myrskyssä ja romutettiin.

## Lähteet
*

### Viitteet
Jääkiekon naisten maailmanmestaruuskilpailut 2001

**Jääkiekon naisten maailmanmestaruuskilpailut 2001** pelattiin Yhdysvalloissa, Minnesotassa 2. huhtikuuta ja 8. huhtikuuta 2001 välisenä aikana. Maailmanmestaruuden voitti Kanada joka päihittämällä loppuottelussa emäntämaa Yhdysvallat. 

## Alkusarja
### Lohko A

### Lohko B

## Sijoituspelit
### Sijoitusottelut 5-8 sijasta

### Sijoitusottelu 7. sijasta

### Sijoitusottelu 5. sijasta

## Pudotuspelit

### Välierät

### Pronssiottelu

### Loppuottelu

## Lopputulokset

Kazakstan putosi vuoden 2003 maailmanmestaruuskisojen B-sarjaan. B-sarjan voittaja Sveitsi nousi vuoden 2004 pääsarjaan.

## Pistepörssi
 

## Palkinnot
### IIHF:n valitsemat turnauksen parhaat pelaajat
***Paras maalivahti:**  Kim St-Pierre
***Paras puolustaja:**  Karyn Bye-Dietz
***Paras hyökkääjä:**  Jennifer Botterill
***Arvokkain pelaaja:**  Jennifer Botterill

## Lähteet

* Kisat IIHF:n sivuilla 
* Whockey - WWC 2001 
* Hockeyarchives - Championnats du monde féminins 2001 
* SFRP Hockey Archive - World Woman Championship 2001
Sivunpuolittaja

**Sivunpuolittaja** on geometriassa jana tai suora, joka kulkee monikulmion sivun keskipisteen kautta tai päättyy siihen. Tällöin voidaan tarkoittaa vaihtoehtoisesti
* keskijanaa, jos janan kulma voi poiketa suorasta kulmasta (90°), tai
* keskinormaalia, jos suora tai jana kohtaa sivun kohtisuorasti, tai vielä
* Bimediaania, jos nelikulmion vastakkaisten sivujen keskipisteet yhdistetään janalla.
Mikko Kaukokari

**Mikko Kaukokari** (s. 11. kesäkuuta 1980 Espoo) on suomalainen jääkiekkoerotuomari. Hän aloitti SM-liigan päätuomarina kaudella 2009–2010.

Pelaajaurallaan Kaukokari pelasi keskushyökkääjänä. Hänelle kertyi 49 SM-liigaottelua kotikaupunkinsa Espoon Bluesissa sekä yli 200 ottelua Mestiksessä. Viimeisen kauden pelaajaurallaan Kaukokari pelasi Suomi-sarjassa kaudella 2006–2007 TuusKiekko joukkueessa.

Kaukokari edusti myös alle 20-vuotiaiden maajoukkuetta nuorten maailmanmestaruuskisoissa vuonna 2000.

## Lähteet
* SM-liiga.fi: Erotuomarit
* 

### Viitteet

## Aiheesta muualla
*
*
Dvenadtsat Apostolov (1890)

**Dvenadtsat Apostolov** () oli vuonna 1892 valmistunut Venäjän keisarikunnan laivaston rannikkopanssarilaiva, joka poistettiin palveluksesta 1. huhtikuuta 1911.

## Valmistus
Alus tilattiin Nikolajevin  telakalta, missä köli laskettiin helmikuussa 1888. Alus laskettiin vesille syyskuussa 1890 ja otettiin palvelukseen joulukuussa 1892.

## Palvelus
Palvelukseen otettaessa alus liitettiin Mustanmeren laivastoon ja poistettiin palveluksesta 1. huhtikuuta 1911 ja myytiin romutettavaksi 28. tammikuuta 1931.

## Lähteet
*

### Viitteet
Jari-Pekka Pajula

**Jari-Pekka Pajula** (s. 21. heinäkuuta 1980 Tampere) on suomalainen jääkiekkoerotuomari. Hän aloitti SM-liigan päätuomarina kaudella 2011–2012.

Pelaajaurallaan Pajula pelasi keskushyökkääjänä. Hänelle kertyi 96 SM-liigaottelua Ilveksessä sekä yli 200 ottelua Mestiksessä. Pajula pelasi uran loppuvuosina myös yhden kauden Ruotsissa ja yhden kauden Norjassa, joiden jälkeen hän palasi vielä yhdeksi kaudeksi Mestiksessä pelaavaan LeKiin.

## Lähteet
* 

### Viitteet

## Aiheesta muualla
* 
*
Imperator Aleksandr II -luokka

**Imperator Aleksandr II -luokka** oli Venäjän keisarikunnan laivaston kahden pre-dreadnought-taistelulaivan muodostama alusluokka, jonka alukset valmistettiin vuosina 1885–1889 Itämeren alueen telakoilla.

## Alukset

## Lähteet
*

### Viitteet
Mikko Vanninen

**Mikko Vanninen** (s. 10. kesäkuuta 1980 Kuopio) on  uransa lopettanut suomalainen jääkiekkoerotuomari. Hän aloitti SM-liigan päätuomarina kaudella 2011–2012.

Pelaajaurallaan Vanninen pelasi hyökkääjänä. Hänelle kertyi lähes 200 ottelua Mestiksessä ja Suomi-sarjassa.

## Aiheesta muualla
*
*

## Lähteet
* SM-liiga.fi: Erotuomarit

### Viitteet
Jani Luoma-aho

**Jani Luoma-aho** (s. 15. syyskuuta 1973 Savonlinna) on suomalainen jääkiekkoerotuomari. Hän aloitti SM-liigan päätuomarina kaudella 2010–2011.

Luoma-aholla on takanaan myös mittava pelaajaura. Hän pelasi reilusti yli 300 ottelua I divisioonassa ja Mestiksessä keskushyökkääjänä KooKoossa Mestis-, Suomi-sarja- ja II-divisioonatasolla.

## Lähteet
* 
* 

## Viitteet

## Aiheesta muualla
* 
*
Élie Decazes

**Élie Decazes** (28. syyskuuta 1780 Sainte-Martin-de-Laye – 24. lokakuuta 1860 Decazeville) oli ranskalainen poliitikko, joka toimi Ranskan pääministerinä vuosina 1819–1820. Bourbon-restauraation aikana hänet tunnettiin maltillisten monarkistien johtajana.

Decazes oli koulutukseltaan lakimies. Hän toimi vuonna 1807 Louis Bonaparten neuvosherrana Hollannissa ja vuonna 1811 Pariisin vetoomustuomioistuimen tuomarina. Bourbonien valtaanpaluun jälkeen hänet nimitettiin heinäkuussa 1815 Pariisin poliisin prefektiksi ja pian sen jälkeen valtakunnalliseksi poliisijohtajaksi. Hän kohosi maltillisten perustuslaillisten johtohahmoksi vastustaessaan äärikuningasmielisten niin sanottua valkoista terroria eli aiemman hallinnon kannattajiin kohdistuneita väkivaltaisia kostotoimia. Decazes toimi myös kuningas Ludvig XVIII:n neuvonantajana. Elokuussa 1816 hän sai aikaiseksi ultrarojalistien hallitseman edustajainkamarin (”Chambre introuvable”) hajotuksen, jonka seurauksena maltilliset nousivat uusissa vaaleissa kamarin enemmistöksi.

Decazes nimitettiin joulukuussa 1818 Jean Dessoles’n hallituksen sisäministeriksi ja häntä pidettiin hallituksen ”vahvana miehenä”. Hän kannatti sensuurin höllentämistä, valtiontalouden uudistamista ja äänioikeuden laajentamista, joita kaikkia ultrarojalistit jyrkästi vastustivat. Vallankumouksellisena tunnetun papin Henri Grégoiren erottaminen edustajainkamarin jäsenyydestä synnytti Ranskassa poliittisen kriisin, jonka seurauksena Decazes tuli syksyllä 1819 pääministeriksi. Hänen kautensa jäi kuitenkin lyhyeksi. Berryn herttuan salamurha helmikuussa 1820 sai ultrarojalistit hyökkäämään uudelleen Decazes’ta vastaan ja hänen oli erottava muutamaa päivää myöhemmin. Eron vastentahtoisesti hyväksynyt kuningas Ludvig XVIII palkitsi hänet herttuan arvolla ja nimitti hänet lähettilääksi Englantiin.

Vuodesta 1821 Decazes oli jäsenenä parlamentin ylähuoneessa eli päärien kamarissa, jossa hän arvosteli kuningas Kaarle X:n taantumuksellista politiikkaa. Decazes tuki vuoden 1830 heinäkuun vallankumousta. Hän johti Aveyronin alueen hiili- ja terästeollisuuden perustamista. Alueen keskuskaupunki nimettiin hänen kunniakseen Decazevilleksi vuonna 1829.

Élie Decazes’n poika oli Louis Decazes, joka toimi Ranskan ulkoministerinä vuosina 1873–1877.

## Lähteet

## Aiheesta muualla

*Elie Decazes  Assemblée Nationale
Smoke

**Smoke** on Wayne Wangin ohjaama yhdysvaltalainen draamaelokuva, joka sai ensi-iltansa vuonna 1995. Elokuvan pääosia näyttelevät Harvey Keitel ja William Hurt. Elokuva sijoittuu New Yorkin Brooklyniin, missä päähenkilö pitää tupakkakauppaa. Elokuvan käsikirjoittanut kirjailija Paul Auster mainitaan joissakin lähteissä myös toiseksi ohjaajaksi Wangin ohella.

Paul Auster ja Wayne Wang ohjasivat *Smokelle* vielä samana vuonna ensi-iltansa saaneen jatko-osan *[[Blue in the Face]]*, jossa esiintyvät samat näyttelijät. Improvisoituihin tilanteisiin perustuva elokuva kuvattiin viidessä päivässä.

## Lähteet

## Aiheesta muualla
*Arvio elokuvasta dvdopas-sivustolla
Jarno Heikkinen

**Jarno Heikkinen** (s. 11. joulukuuta 1980 Savonlinna) on suomalainen jääkiekkoerotuomari. Hän aloitti SM-liigan päätuomarina kaudella 2010–2011. Vuonna 2005 tuomaroinnin aloittanut Heikkinen valittiin Mestiksen parhaaksi tuomariksi vuosina 2010 ja 2018.

Pelaajaurallaan Heikkinen pelasi neljä kautta kaukalopalloliigassa, jonka jälkeen hän palasi jääkiekon pariin ja pelasi Suomi-sarjaa SaPKossa.

## Lähteet
* SM-liiga.fi: Erotuomarit
*
Marko Kovanen

**Marko Kovanen** (s. 30. syyskuuta 1977) on mikkeliläinen jääkiekkoerotuomari. Hän aloitti SM-liigan päätuomarina kaudella 2012–2013.

## Lähteet
* 

### Viitteet
Näkymättömät kahleet

**Näkymättömät kahleet** () on Hall Bartlettin ohjaama, tuottama ja käsikirjoittama yhdysvaltalainen psykologinen draamaelokuva, joka sai ensi-iltansa vuonna 1963. Draaman pääosissa ovat Joan Crawford, Robert Stack, Polly Bergen ja Janis Paige. *Näkymättömät kahleet* kertoo psykiatrisesta sairaalasta.

*Näkymättömät kahleet* perustuu Dariel Telferin romaaniin *[[The Caretakers]]* (1959), jonka pohjalta Henry F. Greenberg, ohjaaja Bartlett ja Jerry Paris mukauttivat käsikirjoituksen. Bartlett ja Paris olivat myös tehneet pohjustavan tarinan romaanista käsikirjoitusta varten. Hall Bartlett Productions toimi elokuvan tuotantoyhtiönä ja United Artists jakelijana.

*Näkymättömät kahleet* sai muun muassa Oscar-ehdokkuuden ja kolme Golden Globe -ehdokkuutta vuonna 1964.

## Rooleissa

## Tuotanto
Joan Crawford on sanonut, että hän hyväksyi roolin elokuvassa, koska hän piti tarinaa "kiinnostavana". Crawford auttoi elokuvan kuvauksien aikana ikääntyvää ja huonokuntoista veteraaninäyttelijää Herbert Marshallia hänen repliikkien muistamisessa ja muutenkin elokuvaa kuvatessa. Marshall ja Crawford olivat myös ystäviä keskenään. *Näkymättömät kahleet* jäikin Marshallin toiseksi viimeiseksi elokuvaksi. *Näkymättömät kahleet* oli Virginia Munshinin ensimmäinen ja viimeinen elokuva. Hän kuoli aivoverenvuotoon vain 30-vuotiaana 8. heinäkuuta vuonna 1962.

Jerry Paris tekee elokuvassa cameoroolin ohikulkijana, johon Lorna (Polly Bergen) törmää kadulla.

## Julkaisu ja vastaanotto
*Näkymättömät kahleet* sai ensi-iltansa Yhdysvalloissa New Yorkissa 21. elokuuta vuonna 1963. Suomessa elokuva julkaistiin 27. elokuuta vuonna 1965. Isossa-Britanniassa elokuvaa levitettiin nimellä *Borderlines*.

Vaikka elokuva saikin joitakin negatiivisia arvosteluja, elokuva tuotti yli kolme miljoonaa dollaria maailmanlaajuisesti; *Näkymättömät kahleet* pääsi *[[Variety]]*-lehden vuoden 1963 menestyneimpien elokuvien listalle sijalle 57. Pelkästään Yhdysvalloissa elokuva tuotti vähän yli kaksi miljoonaa dollaria.

### Palkintoehdokkuudet

## DVD-julkaisut
Metro-Goldwyn-Mayer julkaisi *Näkymättömät kahleet* DVD:lle 15. huhtikuuta 2010 ja 15. tammikuuta 2011. VHS:lle elokuva oli julkaistu 3. joulukuuta vuonna 1996.

## Lähteet

## Aiheesta muualla
* 
* 
* 
* ''Näkymättömät kahleet'' Rotten Tomatoes -sivustolla 
* ''Näkymättömät kahleet'' TCM Movie Databasessa 
* ''Näkymättömät kahleet'' Joancrawfordbest.comissa
Cesare Zavattini

**Cesare Zavattini** (20. syyskuuta 1902 Luzzara, Italia – 13. lokakuuta 1989 Rooma, Italia) oli italialainen kirjailija, taiteilija, elokuvakäsikirjoittaja ja -teoreetikko. Hänen yhteistyökumppaninsa oli pitkään ohjaaja Vittorio De Sica, jolle Zavattini käsikirjoitti useita elokuvia.

## Ura
Zavattini työskenteli hetken toimittajana, mutta muutettuaan 1930 Milanoon hän julkaisi ensimmäisen kirjansa, nimeltään *Parliamo tanto di me*. Se menestyi kohtuullisen hyvin, ja Zavattini kirjoitti tämän jälkeen muitakin teoksia. Elokuva-alalle Zavattini siirtyi 1935, jolloin hän käsikirjoitti seuraavana vuonna ilmestyneen Mario Camerinin elokuvan *[[Darò un milione]]*. Hänen seuraaviin töihinsä kuuluu muun muassa Alessandro Blasettin ohjaama *[[Quattro passi fra le nuvole]]*. Zavattinin pitkä yhteistyö Vittorio De Sican kanssa alkoi elokuvalla *[[Lapset katsovat meihin]]* (1943).

Zavattinin ja De Sican yhteistyö tuotti muutamia neorealistisen elokuvan klassikkoina pidettyjä teoksia, kuten *[[Sciuscià – viattomat]]* (1946), *[[Polkupyörävaras]]* (1948), *[[Milanon ihme]]* (1951) ja *[[Umberto D. – elämän vanki]]* (1952). Zavattini oli myös neorealistisen elokuvan tunnetuin teoreetikko ja kirjoitti 1940-luvun lopussa ja 1950-luvun alussa neorealistisesta elokuvasta. Hän toi ideoitaan esille erityisesti useiden ohjaajien ohjaamissa episodielokuvissa *[[L’amore in città]]*, *[[Meidän naisemme]]* (1953), *[[Italiatar ja rakkaus]]* (1961) ja *[[I misteri di Roma]]* (1963), jotka eivät kuitenkaan menestyneet Zavattinin toivomalla tavalla. Zavattini jatkoi yhteistyötä De Sican kanssa vielä neorealistisen kaudenkin jälkeen, ja heidän elokuviaan ovat myös *[[Napolin kultaa]]* (1954), *[[Katto (elokuva)|Katto]]* (1956), *[[Kaksi naista]]* (1960), *[[Il boom]]* (1963), *[[Finzi Continin puutarha]]* (1970), *[[Lo chiameremo Andrea]]* (1972) ja *[[Una breve vacanza]]* (1973).

Zavattini teki elokuvia myös muiden kuin De Sican kanssa. Hänen muihin elokuviinsa kuuluvat Blasettin ohjaama *[[Prima comunione]]* (1950), Luciano Emmerin *[[Elokuinen sunnuntai]]* (1950) ja Luchino Viscontin *[[Bellissima]]* (1951). Zavattini oli huomattavan arvostettu Italiassa, ja hän toimikin useiden vuosien ajan Kansallisen elokuvakäsikirjoittajien liiton johtajana. Vaikka Zavattini teki pitkän ja monipuolisen elokuvauran, hän ohjasi itse vain yhden elokuvan, vuonna 1981 valmistuneen *[[La veritaaaà|La veritàaaa]]n*.

## Lähteet
*

### Viitteet

## Aiheesta muualla
*
*
*Zavattinin kotisivut
Sigurd von Numers

**Sigurd Waldemar von Numers** (20. maaliskuuta 1903 Viipuri – 25. toukokuuta 1983 Helsinki) oli suomalainen diplomaatti. Hänelle myönnettiin pääkonsulin arvonimi vuonna 1944 sekä erikoislähettilään ja täysivaltaisen ministerin arvonimi vuonna 1961.

Von Numers valmistui lakitieteen kandidaatiksi vuonna 1927, väitteli tohtoriksi vuonna 1928 ja sai varatuomarin arvon 1929. Hän aloitti ulkoministeriön palveluksessa vuonna 1927 ja palveli aluksi Berliinin, Tukholman ja Washingtonin lähetystöissä. Hänet nimitettiin 1939 ministeriön jaostopäälliköksi ja 1943 apulaisosastopäälliköksi. Sotien jälkeen von Numers oli 1945–1949 lähetystöneuvoksena Washingtonissa ja 1949–1954 ulkoministeriön oikeudellisen osaston päällikkönä. Sen jälkeen hän oli Ottawassa, Kanadassa Suomen asiainhoitajana 1954–1959, New Delhissä, Intiassa lähettiläänä 1959–1960 ja suurlähettiläänä 1960–1961, uudelleen ulkoministeriön oikeudellisen osaston päällikkönä 1961–1964 ja viimeksi suurlähettiläänä Haagissa, Alankomaissa 1964–1970.

Ollessaan 1930-luvulla Tukholmassa lähetystösihteerinä von Numers sekaantui niin sanottuun Maydell-juttuun muun muassa myöntämällä Nansen-passin Suomeen epäilyttävää elokuvaa tekemään halunneelle Saksassa asuvalle entiselle Venäjän kansalaiselle, paroni Friedrich Karl Viktor von Maydell-Felksille (s. 1899)

Sigurd von Numersin isä oli professorin arvon saanut lääkäri Gustaf von Numers. Von Numersin puoliso oli Eleni Sundwall, professori Johannes Sundwallin tytär. Heidän pojastaan Sigurd Johan von Numersista (s. 1934) tuli lääkäri.

## Lähteet
Tounan

**Tounan** () on taajama Karjalan tasavallan Lahdenpohjan piirin Hiitolan kunnassa Venäjällä. Se sijaitsee 14 kilometriä Hiitolan taajamasta luoteeseen. Asukkaita on 545 (vuonna 2011).

Talvi- ja jatkosotaan saakka Suomeen kuuluneen Hiitolan kunnan alueella sijaitseva taajama on perustettu entisen Karjalan työlaitoksen paikalle. Sen nimitys perustuu Laatokan rannalla sijainneen Tounaan kylän asutus- ja metsäpalstaan. Neuvostoaikana siellä toimi karjatila. Palveluihin kuuluvat lastentarha, peruskoulu, kirjasto ja lääkintäasema.

## Lähteet
* 

### Viitteet
Robbie Rogers

**Robbie Rogers** (s. 12. toukokuuta 1987) on yhdysvaltalainen jalkapalloilija. 

Hän edusti suurimman osan urastaan Pohjois-Amerikan MLS-liigassa pelaavaa Columbus Crew’n joukkuetta. Rogers pelasi myös Hollannissa ja Englannissa. Yhdysvaltain maajoukkueessa hän esiintyi 18 kertaa.

Robbie Rogers lopetti ammattilaisuransa helmikuussa 2013. Hän kertoi brittiläisen *[[The Guardian]]* -lehden haastattelussa halunneensa julkistaa homoseksuaalisuutensa, eikä katsonut sen jälkeen voivansa enää jatkaa pelaamista.

Myöhemmin samana vuonna Rogers päätti kuitenkin jatkaa uraansa, ja pelaa vuodesta 2013 lähtien Los Angeles Galaxyssä.

Rogers on naimisissa ohjaaja Greg Berlantin kanssa. Heillä on kaksi lasta, Caleb ja Mia.

## Lähteet

## Aiheesta muualla
*Robbie Rogersin kotisivut
Yksinäinen ratsastaja (Lucky Luke -albumi)

**Yksinäinen ratsastaja** on Achden kuudes Suomessa julkaistu Lucky Luke -sarjakuva. Sarjakuva julkaistiin Ranskassa ennen joulua 2012 ja Suomeessa maaliskuun 2013 lopussa.

## Juoni
Daltonin Veljekset riitaantuvat ja lähtevät eri tielle etsimään kukin omaa onneaan. Sen jälkeen Lucky Lukelle on tiedossa paljon hankaluuksia.
Taistelu Chilestä

**Taistelu Chilestä** on Patricio Guzmánin ohjaama kaksi- tai kolmeosainen dokumenttielokuva vuodelta 1975, 1976 ja 1998.
Guzman kuvasi kaksi ensimmäistä osaa 1970-luvulla kun Chilessä tapahtui vallankaappaus. 20 vuotta myöhemmin hän kuvasi kolmannen elokuvan selvittäen mitä ihmiset muistivat tuolloisista tapahtumista.

## Lähteet
Apoteket Lejonet (Malmö)

**Apoteket Lejonet** tai **Teschläinen palatsi** () on yksi Malmön kaupungin merkittävimmistä 1800-luvun kertaustyylien aikakauden rakennuksista. Stortorget-torin laidalla sijaitseva rakennus edustaa uusrenessanssia, ja sen rakennutti apteekkari John Tesch vuonna 1896. Rakennuksessa sijaitsevan Apoteket Lejonet -apteekin juuret ovat 1500-luvulla.

Vanhin tunnettu kuninkaallinen privilegiokirje, joka myönnettiin malmöläiselle apteekkarille, on peräisin vuodelta 1571. Sen laati kuningas Fredrik II. Kyrkogatan-kadun varrella sijaitsevan kaupunginapteekin omisti 1600- ja 1700-luvuilla saksalainen Dietrichin apteekkarisuku, ja apteekkia kutsuttiinkin tuolloin ”dietrichläiseksi apteekiksi” (Dietrichska Apoteket). Vuonna 1731 kaupunkiin avattiin uusi apteekki, ja jotta apteekit erotettaisiin toisistaan, niille annettiin omat eläinsymbolinsa. Uutta apteekkia symboloi kotka, ja dietrichläisen apteekin symboliksi tuli leijona ().

Vuonna 1896 apteekkari John Tesch päätti rakennuttaa Apoteket Leijonetille uuden toimipaikan Stortorget-torin itälaidalle. Uusi apteekki varustettiin isoilla näyteikkunoilla, ja myös yläkerrasta pyrittiin tekemään mahdollisimman näyttävä. Rakennuksen koristuksiin kuuluu muun muassa Teschiä itseään kuvaava koristeveistos. Niin apteekin kuin asuinkerroksenkin muotoilusta tuli loistelias sekä ulkoa että sisältä. Rakennuksessa on myös hissi Teschin ylelliseen asuntoon, mikä oli tuohon aikaan hyvin harvinaista.

Apteekin rakentamisen aikoihin Apoteket Lejonetia pidettiin yhtenä Euroopan kaikkein suurimmista apteekeista, lähes yhtä isona kuin Moskovan keisarillista apteekkia.

Tesch lopetti apteekkarin työt 16 vuoden uran jälkeen ja siirtyi pankkialalle. Hänestä tuli myöhemmin myös Malmön Hippodromen-teatterin tärkeä liikkeellepaneva voima. Yksi apteekin uusista omistajista oli Teschin sisarenpoika Hjalmar Andersson-Tesch.

## Lähteet

## Aiheesta muualla

*IDstory om Apoteket Lejonet
Menestyksen huuma

**Menestyksen huuma** (*Sweet Smell of Success*) on yhdysvaltalainen elokuva vuodelta 1957. Brittiläisen Alexander Mackendrickin ohjaama elokuva perustuu Ernest Lehmanin pienoisromaaniin.

## Juoni
Newyorkilaisen sanomalehden kyyninen ja vallanhaluinen kolumnisti J. J. Hunsecker (Burt Lancaster) käyttää suurta valtaa julkisuuden henkilöiden maineen parantamiseksi tai pilaamiseksi. Kun hänen pikkusisarensa aikoo avioitua jazzkitaristin kanssa, tarvitaan likaisten töiden tekijää. Taitavan manipuloijan neuroottinen apulainen on lehdistöagentti Sidney Falco (Tony Curtis).

## Pääosat

## Myöhempi arvostus
Elokuva valittiin vuonna 1993 Yhdys&shy;valtojen kongressin kirjaston National Film Registryyn, johon kootaan esteetti&shy;sesti, historialli&shy;sesti tai kulttuuri&shy;sesti merkittäviä amerikkalais&shy;elokuvia. *[[The New York Times]]in* kriitikot valitsivat *Menestyksen huuman* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet

## Kirjallisuutta
* Koski, Markku: ”Juoruilun makea haju”, essee elokuvasta, *Filmihullu* 6/2013.
Shiver Games

**Shiver Games** on vuonna 2010 perustettu suomalainen pelialan yritys. Shiver Gamesin ensimmäisen pelin Luciuksen julkaisi 2012 Lace Mamba Global. Shiver Games sijaitsee Helsingissä, ja se työllistää kolme henkilöä. Kaikki työntekijät ovat valmistuneet Outokummun pelikoulusta.

Shiver Games kehittää uutta peliä, josta ei ole julkisuuteen annettu sen enempää tietoa.

## Pelit

## Lähteet

## Aiheesta muualla

* Viralliset kotisivut
Viirikehrääjät

**Viirikehrääjät** (*Macrodipteryx*) oli kehrääjälintusuku, joka kuului kehrääjien heimoon. Viirikehrääjiin kuului kaksi lajia.

2000-luvulla tehtyjen fylogeneettisten tutkimusten perusteella suvun lajit on siirretty kehrääjien sukuun (*Caprimulgus*), vaikka viirikehrääjillä onkin selkeitä morfologisia eroja muiden kehrääjien kanssa.

## Sukuun kuuluneet lajit
* Peitsikehrääjä (*Macrodipteryx vexillarius*)
* Viirikehrääjä (*Macrodipteryx longipennis*)

## Lähteet

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Macrodipteryx
Nousia Venäläinen

**Nousia Venäläinen** eli **Nousia Karjalainen**  eli **Nousia Ryds** eli **Nousia Ryssä** oli 1500-luvulla elänyt henkilö. Hän on luultavasti ollut Käkisalmen läänistä peräisin ollut karjalainen. Hän esitti selonteon karjalaisten silloisista kauppateistä, jotka kulkivat Käkisalmesta Pielisjärvelle ja edelleen Ouluun ja toiseen suuntaan Vienanmerelle. Hän esitti sen kuninkaan asiamiehelle Jaakko Teitille. Selostus on julkaistu teoksessa *Jaakko Teitin valitusluettelo Suomen aatelistoa vastaan vuosilta 1555–1556* (1894).

Reittiä kutsutaan joskus **Nousian Reitiksi**. Reitti oli pääasiassa vesireitti. Esimerkiksi Käkisalmesta Ouluun oli matkaa 115 peninkulmaa eli noin 690 kilometriä, josta vesitien osuus oli 91 peninkulmaa. Lieksanjoen reitin itään Vienanmerelle on arvioitu olleen talvitien, sillä koskinen Lieksanjoki ei ollut kovin kulkukelpoinen. Ruotsin vaikutus ei Nousian mukaan näkynyt esimerkiksi Pielisen seudulla. vaan alkoi vasta Vuokatin jälkeen Nuasjärvellä.

Reittien laadusta on kuitenkin vuosikymmenien mittaan esitetty erilaisia näkemyksiä. Tielaitoksen 200-vuotishistorissa esitetään esimerkiksi, että käsitys vesireittien ensisijaisuudesta olisi romantisointia.

## Kirjallisuutta
**Jaakko Teitin valitusluettelo Suomen aatelistoa vastaan v. 1555-1556* = Jakob Teitts klagomålsregister emot adeln i Finland år 1555-1556 / johdannon kirj. ja painoon toim. Kustavi Grotenfelt. Suomen Historiallinen seura, 1894. 408 s. Sarja: Todistuskappaleita Suomen historiaan 5 
* Tapio Salminen, Nousia Venäläinen ja taivaltie Käkisalmesta Ouluun, 1999 teoksessa: Tapani Mauranen, Maata, jäätä, kulkijoita. Tiet, liikenne ja yhteiskunta ennen vuotta 1860. Tuhat vuotta teitä, kaksisataa vuotta tielaitosta. Edita 1999 - Tielaitoksen 200-vuotishistoria, 1. osa

## Lähteet
Käännekohta

**Käännekohta** (*The Turning Point*) on vuonna 1977 valmistunut elokuva. Elokuvan pääosissa ovat Anne Bancroft, Shirley MacLaine, Tom Skerritt ja Mihail Baryšnikov. Elokuvan ohjasi Herbert Ross ja kirjoitti Arthur Laurents. Romanttisessa draamaelokuvassa balettibalettitanssijan tytär haluaa seurata äitinsä jalanjälkiä.

Elokuva sai peräti 11 Oscar-ehdokkuutta, mutta ei voittanut yhtään. Elokuva ''Häivähdys purppuraa'' on toinen elokuva, jolla on yhtä monta ehdokkuutta ilman voittoa. *Käännekohta* voitti kuitenkin kaksi Golden Globea parhaasta ohjauksesta (Herbert Ross) ja parhaasta draamaelokuvasta. National Board of Review of Motion Pictures valitsi sen vuoden parhaaksi elokuvaksi ja palkitsi Bancroftin ja Skerrittin rooleistaan.

*Käännekohta* oli balettitanssijana tunnetun Baryšnikovin ensimmäinen elokuva. Hän oli ehdokkaana parhaan sivuosan Oscar-palkintoon.

## Lähteet

## Aiheesta muualla
*
Sikorsky S-92

**Sikorsky S-92** on Sikorsky Aircraftin valmistama kaksimoottorinen kuljetushelikopteri, jota valmistetaan sotilas- ja siviilikäyttöön. S-92 malli kehitettiin S-70 mallin pohjalta, ja se käyttää osittain samoja osia kuin S-70, kuten lennon ohjaus ja roottorijärjestelmä.

**H-92 Superhawk** on armeijan käyttöön suunnattu versio S-92sta, ja sillä voi kuljettaa 22 sotilasta. H-92sta voi käyttää myös mm. etsintätehtäviin tai VIP-kuljetuksiin.

## Tekniset tiedot
***Miehistö:** 2
***Kapasiteetti:** 19 matkustajaa
***Pituus:** 17,10m
***Roottorin kärkiväli:** 17,17m
***Korkeus:** 4,71m
***Kuiva paino:** 7 030&nbsp;kg
***Suurin nousuunlähtöpaino:** 12 020&nbsp;kg
***Moottorit:** 2 x  General Electric CT7-8A turboshaft

#### Suoritus teho
***Suurin nopeus:** 165 solmua (306kmh)
***Lentonopeus:** 151 solmua (280kmh)
***Toimintasäde:** 999&nbsp;km

## Muunnelmat
### S-92A
S-91A on siviiliversio, ja siitä on olemassa useita eri versioita. Helikopterista on saatavilla 19 -paikkainen matkustajaversio, sekä kuljetusversio jossa on 22 paikkaa ja takana ramppi. Helikopterin sisätilaa voidaan käyttää myös kolmen LD3 -rahtikontin kuljettamiseen.

### H-92 Superhawk
H-92 Superhawk on armeijan käyttöön tarkoitettu versio S-91 helikopterista. Siinä on tehokkaammat moottorit ja fly-by-wire ominaisuus. Siitä on olemassa myös etsintätehtäviin tarkoitettu muunnos.

### [[Sikorsky VH-92 Patriot|VH-92 Patriot]]
Toukokuussa 2014 Sikorsky sai 1,2 miljardin USD sopimuksen kehittää Yhdysvaltain johdon kuljetukseen käytettävä helikopteri. Helikopteri pohjautuu S-92 malliin, mutta siinä on VIP-sisustus ja armeijatason varustus. Vuoteen 2017 mennessä Yhdysvallat ottaa käyttöön kuusi helikopteria ja vielä 17 helikopterin tuotannon suunnitellaan alkavan vuonna 2020.

### CH-148 Cyclone
Tällä hetkellä kehityksessä oleva versio, joka tulee Kanadan asevoimien käyttöön.

## Käyttäjät

### Valtiot ja asevoimat

* 

* 

* 

* 

* 

* 

* 

* 

* 

*
Tim Wallace

**Tim Wallace** (s. 6. elokuuta 1984 Anchorage, Alaska, Yhdysvallat) on yhdysvaltalainen jääkiekkoilija, pelipaikaltaan laitahyökkääjä. Hän edustaa SHL-seura Örebro HK:ta.

## Ura
Wallace pelasi uransa alussa kaksi kautta Yhdysvaltain U18-joukkueessa. Kaudeksi 2002–2003 hän siirtyi NCAA:n Notre Damen yliopistoon, jota edusti neljä kautta. Kaudet 2006–2011 Wallace pelasi AHL-seura Wilkes-Barre/Scranton Penguinsissa lukuun ottamatta 19 ECHL-ottelua Wheeling Nailersissa kaudella 2006–2007 ja 24 NHL-ottelua Pittsburgh Penguinsissa kausilla 2008–2009, 2009–2010 ja 2010–2011. Hän debytoi NHL:ssä 10. joulukuuta 2008 New Jersey Devilsiä vastaan.

Kaudeksi 2011–2012 Wallace siirtyi New York Islandersiin, jonka paidassa pääsi pelaamaan 31 ottelua. Farmijoukkue Bridgeport Sound Tigersissa hän pelasi 24 ottelua tehopistein 9+11=20. Helmikuussa 2012 Wallace siirtyi Tampa Bay Lightningiin, jonka paidassa teki ensimmäisen NHL-maalinsa 3. maaliskuuta 2012 Carolina Hurricanesia vastaan. Hän pelasi loppukauden aikana Lightningissa 18 ottelua tehopistein 3+5=8. Kaudeksi 2012–2013 Wallace siirtyi Carolina Hurricanesiin.

## Tilastot

## Lähteet
* 
* 
* Tim Wallace NHL.comissa
Espanjan maa

**Espanjan maa** () on yhdysvaltalainen dokumenttielokuva vuodelta 1937. Se käsittelee Espanjan sisällissotaa ja on vahvasti tasavaltalaisten puolella. Sen ohjasi Joris Ivens, ja selostajana toimi ensimmäisessä versiossa Orson Welles. Elokuvasta on toinen englanninkielinen versio, jossa selostajana on elokuvan toinen käsikirjoittaja Ernest Hemingway Hemingway myös auttoi elokuvan rahoituksen hankkimisessa..

## Lähteet

## Aiheesta muualla
*
Markel Bergara

**Markel Bergara Larrañaga** (s. 5. toukokuuta 1986 Elgoibar, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Getafea ja on pelipaikaltaan puolustava keskikenttäpelaaja.

## Seurajoukkueura
Bergara on Real Sociedadin kasvatti. Ennen ensiesiintymistään edustusjoukkueessa hän pelasi kaudet 2005–2006 ja 2006–2007 lainasopimuksilla Sociedad Deportiva Eibarissa ja Unión Deportiva Vecindariossa.

4. syyskuuta 2007 Bergara pelasi ensimmäisen ottelunsa edustusjoukkueessa, kun Real Sociedad kohtasi Unión Deportiva Las Palmasin Copa del Reyssä. Sarjaotteluita hänelle kertyi ensimmäisen kauden aikana vain yhteensä neljä kappaletta.

## Aiheesta muualla
* Markel Bergaran esittely Real Sociedadin virallisella sivustolla 
* Markel Bergaran tilastot BDFutbol-sivustolla
Fiat 1800 ja 2100

**Fiat 1800** ja **2100** ovat Fiatin vuosina 1959–1968 valmistamia henkilöautomalleja. 

Mallien tuotanto aloitettiin vuonna 1959. Automallin moottori oli suora kuusisylinterinen bensiinimoottori (R6). Sarjassaan auto sijoittui edustusluokkaan. Myöhempi tuotantomallin korvaaja oli Fiat 2300.

Moottorin kuutiotilavuus oli perusmallissa 1&nbsp;795 kuutiosenttimetriä. Teho siinä oli 85 hevosvoimaa ja kierrosluku 5&nbsp;000 r/min. Polttoaineen keskikulutus oli 11 litraa/100 km. Autoon mahtui viisi henkeä, ja omamassa oli 1&nbsp;230 kilogrammaa.

Auton enimmäisnopeus oli Fiat 1500:aa pienempi, kokoluokalleen vaatimattomat 140 km/h.

## Moottorit

## Lähteet
* Harjulehto, Seppo (päätoim.) ym.: *Mitä-Missä-Milloin, Kansalaisen Vuosikirja 1961*. Helsinki: Otava, 1960.

### Viitteet

## Aiheesta muualla
Stromboli (elokuva)

**Stromboli** on Roberto Rossellinin ohjaama neorealistinen elokuva vuodelta 1949. Se oli ensimmäinen elokuva, jossa Ingrid Bergman työskenteli Rossellinin kanssa. Myöhemmin he tekivät yhdessä myös elokuvat *[[Europa ’51]]* (1952) ja *[[Matka Italiassa]]* (1954), jotka *Strombolin* tavoin käsittelevät henkistä kriisiä.

Rosselini ja Bergman rakastuivat kuvausten aikana, mikä aiheutti skandaalin, sillä kumpikin oli tahollaan naimisissa. Rossellini oli alkujaan ajatellut naispääosaan silloista naisystäväänsä Anna Magnania. Jopa Yhdysvaltojen senaatti tuomitsi Rossellinin ja Bergmanin suhteen. Skandaali vaikutti elokuvan vastaanottoon, mutta sitä on ylistetty myöhemmin.

## Juoni

Bergman esittää liettualaista Karinia, joka on päätynyt sotapakolaisena Italiaan. Hän ei saa haluamaansa Argentiinan viisumia, mutta kalastaja Antonio kosii häntä pakolaisleirin piikkilankojen yli. Karin tarttuu tilaisuuteen, menee Antonion kanssa naimisiin ja muuttaa miehen kotikylään Strombolin tulivuorisaarelle. Hän ei kuitenkaan sopeudu uskonnollisen kalastajakylän ankeisiin oloihin.

## Pääosat

## Lähteet

## Aiheesta muualla
*